Nordjyllands Politi bekræfter overfor TV2/Nord, at de er på vej ud for at notere de blokerende chauffører. Det kan dog blive et problem i Hirtshals, hvor det kan være svært at finde ud af, hvem der deltager i blokaden og hvem, der ikke gør. - Problemet i Hirtshals er, at alle lastbilerne holder i båsene i modsætning til Frederikshavn, hvor der er en egentlig blokade, forklarer politiinspektør Stig Lundbo til TV2/Nord. Politiet vil derfor tage billeder og notere alle lastvogne, i et forsøg på at finde de blokerende chauffører.

Referat:
Rigspolitiet har instrueret politikredsene om at notere de blokerende lastbilchauffører rundt om i landet med henblik på strafforfølgning, erfarer Ritzau.